Αντουάν Κουαζεβό

Ο **Αντουάν Κουαζεβό** (γαλλικά: Antoine Coysevox), γεννήθηκε στη Λυών στις 29 Σεπτεμβρίου 1640 και πέθανε στο Παρίσι στις 10 Οκτωβρίου 1720, ήταν Γάλλος γλύπτης.

Υπήρξε από τους διαπρεπέστερους γλύπτες της εποχής του μπαρόκ και επίσημος γλύπτης του Λουδοβίκου ΙΔ΄.

## Βιογραφικά στοιχεία
[αριστερά|μικρογραφία|Αλληγορία του [Γαρούνας|Γαρούνα, Βερσαλλίες (1686)]]
Ο Αντουάν Κουαζεβό γεννήθηκε στις 29 Σεπτεμβρίου 1640 στη Λυών. Ήταν γιος γλύπτη, από οικογένεια που είχε μεταναστεύσει από τη Φρανς-Κοντέ, στην ισπανική κυριαρχία εκείνη την εποχή. Έκανε το πρώτο του έργο γλυπτικής της Παναγίας σε ηλικία μόλις δεκαεπτά ετών.
[αριστερά|μικρογραφία|Ανδριάντας του Αντουάν Κουαζεβό στο [Μουσείο του Λούβρου, ανάμεσα στους 86 Επιφανείς Άνδρες της Γαλλίας]]
Το 1637 πήγε στο Παρίσι και μαθήτευσε στο εργαστήριο του γλύπτη Λουί Λεραμπέρ. Εκπαιδεύτηκε περαιτέρω κάνοντας αντίγραφα σε μάρμαρο ρωμαϊκών γλυπτών. Το 1666, παντρεύτηκε τη Μαργκερίτ, ανιψιά του Λεραμπέρ, η οποία πέθανε ένα χρόνο μετά το γάμο. Το 1679 παντρεύτηκε την Κλωντ Μπουρντίκτ.

Το 1667 του ανατέθηκε από τον επίσκοπο του Στρασβούργου καρδινάλιο Φύρστενμπεργκ, να φιλοτεχνήσει αγάλματα για το κάστρο του στη Σαβέρν.

Το 1671, μετά από τέσσερα χρόνια εργασίας στη Σαβέρν, επέστρεψε στο Παρίσι. Το 1676, φιλοτέχνησε την προτομή του βασιλικού ζωγράφου Σαρλ Λε Μπρεν και έγινε δεκτός στη Βασιλική Ακαδημία Ζωγραφικής και Γλυπτικής. Έγινε μέλος της εξαιρετικής ομάδας καλλιτεχνών (γλύπτες, ζωγράφοι και διακοσμητές), υπό τον έλεγχο του Λε Μπρεν, ο οποίος μεταξύ 1677 και 1685 διακόσμησε το ανάκτορο και τους κήπους των Βερσαλλιών. Αργότερα, μεταξύ 1701 και 1709, όταν ο Λουδοβίκος ΙΔ΄ δημιούργησε το (κατεστραμμένο σήμερα) νέο κάστρο του Μαρλί, για να απομακρύνεται από τον κόσμο και την εθιμοτυπία των Βερσαλλιών, ο Κουαζεβό δημιούργησε πολλά έργα.

Ο Κουαζεβό ανέβηκε σταθερά στην καλλιτεχνική ιεραρχία. Έγινε καθηγητής στη Βασιλική Ακαδημία το 1678, και στη συνέχεια διευθυντής της το 1702, με ετήσια σύνταξη τεσσάρων χιλιάδων λιβρών. Από αυτή τη θέση, καθοδήγησε την εκπαίδευση μιας γενιάς Γάλλων γλυπτών, μεταξύ των οποίων τους ανιψιούς του Νικολά Κουστού (1659-1733) και Γκυγιώμ Κουστού (1677–1746), που αναδείχθηκαν σε σημαντικές μορφές της γαλλικής γλυπτικής στις αρχές του 18ου αιώνα.

Ο Αντουάν Κουαζεβό πέθανε στο Παρίσι στις 10 Οκτωβρίου 1720.

## Έργα
[μικρογραφία|250x250εσ|''Η Δόξα, κάστρο του Μαρλί,'' 1702, μεταφέρθηκε στους [Κήπος του Κεραμεικού|κήπους του Κεραμεικού το 1719]]
Ο Αντουάν Κουαζεβό φιλοτέχνησε πολλά έργα, τα περισσότερα από τα οποία σήμερα βρίσκονται στο Λούβρο. Αντίγραφα των έφιππων αγαλμάτων *Η Δόξα* και *Ο Ερμής* βρίσκονται στην είσοδο του κήπου του Κεραμεικού.

* στις Βερσαλλίες: *Μεγάλη Στοά, Κλίμακα των Πρεσβευτών, Σαλόνι του πολέμου, Άλσος της Αψίδας του Θριάμβου, Νύμφη με το κοχύλι, Καθισμένη Αφροδίτη, Ο Ποταμός Γαρούνας, ο Ποταμός Ντορντόνι*
* στο κάστρο του Μαρλί: *Ποσειδώνας, Αμφιτρίτη, Ο Σηκουάνας, ο Μάρνης, Φαύνος παίζοντας αυλό, Η Δόξα, Ο Ερμής* κ.ά.

[αριστερά|μικρογραφία|Επιτάφιο μνημείο του [Ζαν Μπατίστ Κολμπέρ|Ζαν-Μπατίστ Κολμπέρ στον Άγιο Ευστάθιο, Παρίσι]]

* επιτάφια μνημεία: του μαρκησίου του Βωμπρέν στον πύργο του Σεράν, του Ζαν-Μπατίστ Κολμπέρ στον Άγιο Ευστάθιο, του Μαζαρίνου στο παρεκκλήσι της Ιερατικής σχολής των Τεσσάρων Εθνών, του Σαρλ Λε Μπρεν, του κόμη ντ'Αρκούρ κλ.

* πολλές προτομές: του Μεγάλου Κοντέ, του Κολμπέρ, του Λε Τελιέ, του Μεγάλου δελφίνου, της Μαρίας Θηρεσίας, του Μαζαρίνου, του Ζυλ Αρντουάν-Μανσάρ, του Αντρέ Λε Νοτρ, του Ερρίκου ντε Λα Τουρ ντ'Ωβέρν, του Βωμπάν, του Φενελόν, του Ρακίνα και άλλων προσωπικοτήτων της εποχής του.

Υπήρξε ο επίσημος γλύπτης των αγαλμάτων του Λουδοβίκου ΙΔ΄, που τον απεικόνισε σε διάφορες εποχές της ζωής του, σε προτομές, σε δημόσια μνημεία.

Η τέχνη του προαναγγέλλει τον 18ο αιώνα.

## Επιλογή έργων

Αρχείο:Carolus Magnus Coysevox Invalides.jpg|*Ο [[Καρλομάγνος]],* (1706), στο Μέγαρο των Απομάχων
Αρχείο:Louvre neptune RF3006.jpg|*Ο* *[[Ποσειδώνας (μυθολογία)|Ποσειδώνας]],* 1699-1705*,* από το κάστρο του Μαρλί
Αρχείο:Louis XIV by Coysevox dsc03731.jpg|Ο Λουδοβίκος ΙΔ΄, στην αυλή του μουσείου Καρναβαλέ
Αρχείο:Versailles, sala della guerra, stucco con luigi XIV di Antoine Coysevox.JPG|Ο Λουδοβίκος ΙΔ΄, στο Σαλόνι του Πολέμου, Βερσαλλίες
Αρχείο:Mercury riding Pegasus Coysevox Louvre MR1822.jpg|*Ο [[Ερμής (μυθολογία)|Ερμής]] ιππεύοντας τον [[Πήγασος (μυθολογία)|Πήγασο]]*, (1701–02)

Αρχείο:Le Brun Coysevox Louvre MR2156.jpg|Σαρλ Λε Μπρεν, (1676) Λούβρο
Αρχείο:Jean Baptiste Colbert -Antoine Coysevox - Musée du Louvre Sculptures MR 2115 ; N 15273.jpg|Ζαν-Μπατίστ Κολμπέρ, Λούβρο
Αρχείο:Marie Serre Coysevox Louvre LP502.jpg|Μαρί Σερ, μητέρα του ζωγράφου Υασίντ Ριγκώ, (1706) Λούβρο
Αρχείο:Grand Conde Louvre MR3343.jpg|Ο Μεγάλος Κοντέ
Αρχείο:Louis XIV Antoine Coysevox.jpg|Ο Λουδοβίκος ΙΔ΄(1686) Μουσείο της Ντιζόν


## Παραπομπές


Κατηγορία:Γάλλοι γλύπτες